ডিজিটেল সংবাদ, ঢকুৱাখনাঃ সমগ্ৰ ঢকুৱাখনা তথা ৰাজ্যজুৰি চাঞ্চল্যৰ সৃষ্টি কৰা ঢকুৱাখনাৰ দুই বিজেপি নেতাক আক্ৰমণৰ ঘটনাক লৈ শনিবাৰে আনুষ্ঠানিক ভাৱে মুখ খুলিছে ৰাজ্যিক বিজেপিৰ সভাপতি ৰঞ্জিত দাসে। যোৱা ৩ নৱেম্বৰৰ ঘটনাক গৰিহণা দি সভাপতি ৰঞ্জিত দাসে বিজেপি দলৰ নেতা কৰ্মীক আক্ৰমণ কৰি যোৱা কোনো অপৰাধীয়েই বাছি নাযাব বুলি প্ৰকাশ এইক্ষেত্ৰত সকলোকে শান্তি শৃংখলা বজায় ৰাখিবলৈ আহ্বান জনায়।
চুংক্ৰাঙ আৰু বৈদ্যনাথ পায়েঙক আক্ৰমণকাণ্ড কাপুৰুখালি বুলি অভিহিত কৰি আৰক্ষীক অতি সোনকালে বাকী অপৰাধী খিনিক বিচাৰি উলিয়াবলৈ আহ্বান জনায়।
ইফালে ঢকুৱাখনাৰ দৰে এখন শান্তিপূৰ্ণ ঠাইত এনে কাণ্ড হোৱাটোত আশ্চৰ্য প্ৰকাশ কৰি ৰাজ্যিক সভাপতি গৰাকীয়ে অপৰাধী সকলক অতি সোনকালে নিজক সংশোধন কৰিবলৈ আহ্বান জনায়। অন্যথা বিজেপি দলৰ লাখ লাখ কৰ্মী এনেই শুই বহি নাথাকে বুলি প্ৰকাশ কৰি ঢকুৱাখনাৰ এই কাণ্ডৰ বিষয়ে ৰাজ্যজুৰি প্ৰচাৰ চলাব বুলিও প্ৰকাশ কৰে। তেতিয়া ঢকুৱাখনাত প্ৰকৃততে কি ধৰণৰ মানুহ আছে সেইয়া ৰাজ্যৰ চুকে কোনে গম পাই যাব বুলিও তেওঁ একপ্ৰকাৰ ভাবুকি দিয়ে।
